**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**JU Turističko-ugostiteljska školaTuzla**

Na osnovu člana 129. stav (1) i (2) Zakona o srednjem obrazovanju i odgoju (“Službene novine Tuzlanskog kantona” broj: 10/20-prečišćni tekst, 11/20), člana 16. stav (4) Zakona o izmjenama i dopunama Zakona o srednjem obrazovanju i odgoju (“Službene novine Tuzlanskog kantona” broj: 8/21), Kriterija o utvrđivanju uslova na kojih se vrši izbor i imenovanje kandidata za direktora srednje škole čiji je osnivač Skupština Tuzlanskog kantona (“Službene novine Tuzlanskog kantona” broj: 11/14) i Odluke Školskog odbora o raspisivanju Javnog konkursa za izbor i imenovanje direktora JU Turističko-ugostiteljske škole Tuzla broj: 503/21 od 10.08.2021.godine, JU Turističko-ugostiteljska škola Tuzla *raspisuje*

**K O N K U R S**

**za izbor i imenovanje direktora JU Turističko-ugostiteljska školaTuzla**

Raspisuje se konkurs za izbor i imenovanje direktora JU Turističko-ugostiteljske škola Tuzla na mandatni period od 4 (četiri) godine.

**Opis poslova**

Direktor škole rukovodi školom i obavlja druge poslove u skladu sa članom 132. Zakona o srednjem obrazovanju i odgoju („Službene novine Tuzlanskog kantona“ broj: 10/20-prečišćeni tekst, 11/20 i 8/21) i drugim važećim propisima kojima su propisane nadležnosti direktora srednje škole koje imaju status javne ustanove odnosno kojima je uređen sistem rukovođenja javnim ustanovama srednjeg obrazovanja na području Tuzlanskog kantona.

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava Bosne i Hercegovine,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ispunjava uslove za nastavnika ili pedagoga u skladu sa nastavnim planom i programom škole u kojoj konkuriše,
2. da ima odgovarajući nivo obrazovanja-visoka stručna sprema ili ekvivalent i stručno zvanje u određenoj oblasti,
3. da ima položen stručni ispit za samostalan rad na poslovima nastavnika ili pedagoga,
4. da ima najmanje pet godina radnog iskustva na poslovima nastavnika ili pedagoga osnovne ili srednje škole,
5. da ima program rada i razvoja škole za period na koji se imenuje direktor,
6. da se ističe organizacionim sposobnostima.

**Smetnje za imenovanje**

(1) Za direktora škole ne može biti imenovano lice kod kojeg postoje smetnje za imenovanje propisane članom 128. Zakona o srednjem obrazovanju i odgoju („Službene novine Tuzlanskog kantona“ broj: 10/20-prečišćeni tekst, 11/20 i 8/21), odnosno lice:

1. koje je pravosnažno osuđivano za krivično djelo koje ga po članu 105. stav (1) istog Zakona čini nepodobnim za rad sa djecom,
2. na koje se odnosi član IX stav (1) Ustava Bosne i Hercegovine,
3. koje je član izvršnih organa političkih partija,
4. koje ima direktan finansijski ili drugi lični interes u školi u kojoj se kandiduje, koji bi mogao dovesti do sukoba interesa sa njegovom dužnošću direktora,
5. kojem je u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom period izrečena disciplinska mjera otpusta iz državne službe,
6. koje je pravosnažno osuđeno za neko od krivičnih djela iz člana 105. stav (1) Zakona o srednjem obrazovanju i odgoju, koje je kažnjavano iz oblasti privrednog prestupa, kojem je izrečena zaštitna mjera zabrane vršenja poslova direktora, nastavnika ili pedagoga škole ili koje u mandatnom periodu stiče uslove za odlazak u penziju shodno odredbama Zakona o radu,
7. koje je u školi u kojoj se kandiduje bilo na dužnosti direktora dva uzastopna puna mandata,
8. koje je zbog svoje krivice bilo razrješeno dužnosti direktora neke od odgojno-obrazovnih ustanova.

(2) Lice može biti imenovano za direktora iste škole više puta, ali ne više od dva uzastopna puna mandata. Imenovanje za vršioca dužnosti direktora tog ili drugog lica između dva mandata, odnosno razrješenje sa dužnosti direktora škole prije isteka vremena na koje je imenovan iz razloga propisanog članom 134. stav (1) tačka a)Zakona o srednjem obrazovanju i odgoju, ne prekida uzastopnost mandata u odnosu na lice koje se javlja kao kandidat za direktora škole.

**Za direktora škole ne može biti imenovano lice koje ne ispunjava uslove opće i posebne uslove Konkursa.**

Uz Prijavu na Konkurs, koja sadrži kraću biografiju kandidati su dužni dostaviti dokaz o ispunjavanju svih uslova Konkursa (općih i posebnih), odnosno sljedeću dokumentaciju (original ili ovjerene kopije ne starije od šest mjeseci):

1. Uvjerenje o državljanstvu,
2. Dokaz o stručnoj spremi,
3. Uvjerenje o položenom stručnom ispitu za samostalan rad u oblasti obrazovanja, na poslovima nastavnika ili pedagoga škole,
4. Potvrdu/uvjerenje izdato od strane škole da ima najmanje pet godina radnog iskustva na poslovima nastavnika ili pedagoga,
5. Program rada i razvoja JU Turističko-ugostiteljska škole Tuzla, za period na koji se imenuje direktor,
6. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole,
7. Ovjerenu izjavu da se na njega ne odnosi član IX stav (1) Ustava Bosne i Hercegovine,
8. Ovjerenu izjavu da nije osuđivan za krivično djelo,
9. Ovjerenu izjavu da nije pravosnažno osuđen za neko iz krivičnih djela iz člana 105. stav (1) Zakona o srednjem obrazovanju i odgoju („Službene novine Tuzlanskog kantona“ broj: 10/20-prečišćeni tekst, 11/20 i 8/21), koje ga čine nepodobnim za rad sa djecom, da nije kažnjavano iz oblasti privrednog prestupa, da mu nije izrečena zaštitna mjera zabrane vršenja poslova nastavnika, pedagoga ili direktora škole i da u mandatnom period ne stiče uslove za odlazak u penziju, shodno odredbama Zakona o radu,
10. Ovjerenu izjavu da nije član izvršnih organa političkih partija,
11. Ovjerenu izjavu da mu u posljednje tri godine prije dana objavljivanja konkursa nije otkazan ugovor o radu zbog disciplinske odgovornosti ili u istom periodu izrečena disciplinska mjera otpusta iz državne službe,
12. Ovjerenu izjavu da zbog svoje krivice nije bio razrješen dužnosti direktora neke od odgojno-obrazovnih ustanova,
13. Ovjerenu izjavu da nema direktan finansijski ili drugi lični interes , koji bi mogao dovesti do sukoba interesa sa njegovom dužnošću direktora,
14. Ovjerenu izjavu da u JU Turističko-ugostiteljske škole Tuzla nije imenovan na dužnost direktora dva uzastopna puna mandata.

**Pod ovjerenom izjavom podrazumijeva se izjava ovjerena od strane nadležnog gradskog ili općinskog organa uprave, odnosno izjava ovjerena od strane notara.**

Kandidat koji bude izabran i imenovan za direktora škole dužan je dostaviti:

* Ljekarsko uvjerenje nadležne zdravstvene ustanove da je zdravstveno sposoban za obavljanje poslova direktora škole ne starije od 3 (tri) mjeseca i
* Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

Nakon provedene konkursne procedure, Školski odbor vrši izbor i imenovanju direktora škole na period od 4 (četiri) godine, uz prethodno pribavljeno pozitivno stručno mišljenje Pedagoškog zavoda Tuzlanskog kantona i saglasnost Ministarstva obrazovanja i nauke Tuzlanskog kantona, te vlastite ocjene dostavljenog Programa rada i razvoja škole za period na koji se imenuje direktor.

Kandidat koji nije dobio saglasnost nadležnog Ministarstva ne može biti imenovan za direktora škole.

O rezultatima Konkursa kandidati će biti obaviješteni u pisanoj formi, u roku od 8 (osam) dana od dana donošenja Odluke o izboru i imenovanju direktora škole.

Odluka Školskog odbora o izboru i imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu „Dnevni avaz“.  
Neblagovremene i nepotpune prijave neće se uzimati u razmatranje.**

**Prijave na Konkurs, zajedno sa traženom dokumentacijom, kandidati dostavljaju neposredno na protokol škole u vremenu od 9 do 14 sati ili putem pošte, preporučeno na adresu:**

**JU Turističko-ugostiteljska škola Tuzla**

ul. Muhameda Hevaija Uskufije broj:1 75000 Tuzla

**sa naznakom:**

**“Prijava na Konkurs za izbor i imenovanje direktora JU**

**Turističko-ugostiteljska škola Tuzla (NE OTVARATI)**

**Predsjednik Školskog odbora Galušić Slobodanka**